ერევნის სამების ეკლესია

წმინდა სამების ეკლესია (სომხ. Սուրբ Երրորդություն Եկեղեցի) — სომხეთის სამოციქულო ეკლესიის ტაძარი. აიგო 2003 წელს ერევანში, მალათია-სებასტიის რაიონში. ეკლესია წარმოადგენს VII საუკუნის ზვართნოცის საკათედრო ტაძრის მოდიფიცირებულ ასლს. სამშენებლო სამუშაოები ერევნის სამხრეთ-დასავლეთ რაიონში 2001 წლის მარტში დაიწყო. ტაძარი აიგო არქიტექტორ ბაღდასარ არზუმანიანის პროექტის მიხედვით და სომხური წარმოშობის ამერიკელი ქალბატონის, ლუიზა სიმონე მანუკიანის შემოწირულობით. 2004 წლის 9 ნოემბერს ყოველთა სომეხთა კათოლიკოსმა გარეგინ II-მ წმინდა სამების ეკლესიის ჯვრები, ხოლო 2005 წლის 20 ნოემბერს თავად ტაძარი აკურთხა. რესურსები ინტერნეტში Official Website of Holy Trinity Church დაარქივებული 2015-10-15 საიტზე Wayback Machine. Church of the Holy Trinity - Official website of the Araratian Patriarchal Diocese დაარქივებული 2012-02-25 საიტზე Wayback Machine.